কোৰোণা মহামাৰীয়ে একেবাৰে স্তব্ধ কৰি তোলা ভ্ৰাম্যমান থিয়েটাৰ আকৌ এবাৰ ন-উদ্যমেৰে সাজু হৈছে।
কোৰোণা মহামাৰীয়ে একেবাৰে স্তব্ধ কৰি তোলা ভ্ৰাম্যমান থিয়েটাৰ আকৌ এবাৰ ন-উদ্যমেৰে সাজু হৈছে। কোৰোণাৰ সংক্ৰমণ হ্ৰাস পোৱাৰ ফলত আকৌ এবাৰ ঘূৰি আহিছে ভ্ৰাম্যমান থিয়েটাৰৰ বতৰ। ২০২১-২২ নাট্যবৰ্ষৰ বাবে সাজু হৈছে বহুকেইটা নাট্যদল। পিছে এইবাৰ নাট মঞ্চস্থ কৰাৰ পৰা বিৰত আছে হেঙুল, কহিনুৰ, ৰাজতিলক, ৰাজমহল, বৃন্দাবন, বৰদৈচিলা আদি বহু আগশাৰীৰ নাট্যগোষ্ঠী।
এইবাৰ আৱাহন থিয়েটাৰত মুখ্য অভিনেত্ৰী হিচাপে থাকিব প্ৰস্তুতি পৰাশৰ। অভিনেত্ৰী প্ৰস্তুতি এইবাৰ নাট্যগোষ্ঠীটোৰ প্ৰযোজক হিচাপেও আছে। আৱাহন থিয়েটাৰত প্ৰস্তুতি পৰাশৰৰ উপৰিও অভিনয় কৰিছে জনপ্ৰিয় অভিনেতা যোগেশ কাশ্যপে। নাট্যদলটোৰ বাবে নাট্যকাৰ অভিজিত ভট্টাচাই লিখিছে তিনিখন ভিন্ন ৰসৰ নাট। তাৰে ভিতৰত জয়মতী আৰু মধুৱালাত বিশেষ চৰ্চা লাভ কৰিছে।
এইবাৰ ইতিহাসৰ মঞ্চ কঁপাব অভিনেতা মৃদুল ভূঞাই। সোণৰ খাৰু নালাগে মোক, বৃদ্ধাশ্ৰমত জুই আৰু ভূল নুবুজিবা ভূপেন দা নামৰ তিনিখন নাটকেৰে সাজু হৈছে নাট্যদলটো। মৃদুল ভূঞাৰ বিপৰীতে এইবাৰ নাট্যদলটোত মুখ্য অভিনেত্ৰী হিচাপে আছে নৱাগত শৰ্মিষ্ঠা চক্ৰৱৰ্তী।
সাজু হৈছে বীণাপাণি থিয়েটাৰ। অভিজিত ভট্টাচাৰ্যৰ কলংকিনি ৰাধা, সতিশ দাসৰ মহা-মিলন আৰু ধ্ৰুৱজ্যোতি শৰ্মাৰ বলিদান নাটকেৰে সাজু হৈছে নাট্যদলটো।
থিয়েটাৰ ভাগ্যদেৱীৰ মঞ্চ কঁপাবলৈ সাজু হৈছে বলিষ্ঠ অভিনেতা চম্পক শৰ্মা। লগত আছে অভিনেত্ৰী কবিতা চুতীয়া। পল্লৱ পৱনৰ মহালয়া, চম্পক শৰ্মাৰ মহা-শ্মশান আৰু তিলক বৈশ্যৰ মাতাল পৃথিৱী নাটকেৰে সাজু হৈছে নাট্যদলটো।
সাজু হৈছে উদয়ন থিয়েটাৰ। উদয়ন থিয়েটাৰে মঞ্চস্থ কৰিবলগীয়া নাটসমূহৰ ভিতৰত অভিজিত ভট্টাচাৰ্যৰ মৰমৰ দালাল নাটকখনে ইতিমধ্যে চৰ্চা লাভ কৰিছে। নাট্যদলটোৰ এইবাৰ চুক্তিবদ্ধ হৈছে জনপ্ৰিয় অভিনেতা মৃদুল বৰুৱা, অৰূপ বৰা আৰু অভিনত্ৰী দেৱাশ্ৰী গগৈ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
